เทศบัญญัติเทศบาลตำบลไชยปราการเทศบัญญัติเทศบาลตำบลไชยปราการเรื่องการติดตั้งบ่อดักไขมันบำบัดน้ำเสียในอาคารพ.ศ.๒๕๕๑[๑] อาศัยอำนาจตามความในมาตรา ๕๐ (๓) มาตรา ๖๐แห่งพระราชบัญญัติเทศบาล พ.ศ. ๒๔๙๖ และมาตรา ๑๘ มาตรา ๒๐ (๓) และมาตรา ๔๔แห่งพระราชบัญญัติการสาธารณสุข พ.ศ. ๒๕๓๕ อันมีบทบัญญัติบางประการเกี่ยวกับการกำจัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๖๗ของรัฐธรรมนูญแห่งราชอาณาจักรไทย พ.ศ. ๒๕๕๐ บัญญัติให้กระทำได้โดยอาศัยอำนาจตามบทบัญญัติแห่งพระราชบัญญัติเทศบาลพ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ เทศบาลตำบลไชยปราการจึงออกเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลไชยปราการเรื่อง การติดตั้งบ่อดักไขมันบำบัดน้ำเสียในอาคาร พ.ศ. ๒๕๕๑ข้อ ๒เทศบัญญัตินี้ให้ใช้บังคับเมื่อพ้นกำหนดเจ็ดวัน นับตั้งแต่วันที่ได้ประกาศโดยเปิดเผย ณสำนักงานเทศบาลตำบลไชยปราการเป็นต้นไปข้อ ๓บรรดาเทศบัญญัติ หรือข้อบังคับ กฎระเบียบ และคำสั่งอื่นใดของเทศบาล ซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัตินี้อาคาร หมายความว่า ตึก บ้านเรือน ร้านค้า ร้านอาหาร สำนักงานหรือสิ่งปลูกสร้างอย่างอื่นซึ่งบุคคลอาจเข้าอยู่อาศัยหรือใช้สอยได้บ่อดักไขมัน หมายความว่าสิ่งที่ใช้แยกจำพวกน้ำมัน และไขมันออกจากน้ำซึ่งผ่านการใช้แล้วการระบายน้ำ หมายความว่าการผันน้ำ การปล่อยน้ำ การเทน้ำ การสาดน้ำ หรือการกระทำอื่นใดที่เป็นการถ่ายเทน้ำแหล่งระบายน้ำ หมายความว่าทางหรือท่อระบายน้ำ ลำกระโดง ลำราง คู คลอง แม่น้ำ ทะเล และแหล่งน้ำสาธารณะแหล่งน้ำธรรมชาติและแหล่งน้ำที่เป็นของเอกชนซึ่งมีทางเชื่อมต่อหรือสามารถไหลไปสู่แหล่งน้ำสาธารณะหรือแหล่งน้ำธรรมชาติได้เจ้าพนักงานท้องถิ่น หมายความว่านายกเทศมนตรีตำบลไชยปราการพนักงานเจ้าหน้าที่ หมายความว่าปลัดเทศบาล และพนักงานเทศบาลที่เจ้าพนักงานท้องถิ่นแต่งตั้งข้อ ๕เทศบัญญัตินี้ให้ใช้บังคับแก่อาคารที่มีการระบายน้ำทิ้งลงหรือไหลไปสู่แหล่งระบายน้ำและยังไม่มีกฎหมายใดกำหนดมาตรการเกี่ยวกับการกำจัดน้ำมันและไขมันสำหรับอาคารประเภทนั้นข้อ ๖ให้เจ้าของหรือผู้ครอบครองอาคารตามข้อ๕ ติดตั้งบ่อดักไขมันตามมาตรฐานที่เจ้าพนักงานท้องถิ่นประกาศกำหนดให้เจ้าของหรือผู้ครอบครองอาคารที่มีการปลูกสร้างใหม่ดำเนินการติดตั้งบ่อดักไขมันสำหรับอาคารนั้นให้แล้วเสร็จก่อนเข้าอยู่อาศัยหรือใช้สอยและหากอาคารใดอยู่ระหว่างการปลูกสร้างใหม่ ในวันที่เทศบัญญัตินี้มีผลใช้บังคับก็ให้ดำเนินการติดตั้งบ่อดักไขมันเช่นเดียวกันข้อ ๗ให้เจ้าพนักงานท้องถิ่นและพนักงานเจ้าหน้าที่มีอำนาจหน้าที่ ดังต่อไปนี้(๑) เข้าตรวจอาคารและบริเวณที่ตั้งอาคารในระหว่างพระอาทิตย์ขึ้นและพระอาทิตย์ตก(๒)สั่งให้เจ้าของหรือผู้ครอบครองอาคารที่มีการระบายน้ำทิ้งลงหรือไหลลงสู่แหล่งระบายน้ำดำเนินการติดตั้งบ่อดักไขมันให้แล้วเสร็จภายในเก้าสิบวันข้อ ๘ให้เจ้าของหรือผู้ครอบครองตามข้อ ๖ทำการดูแล รักษา เก็บ ขนน้ำมันหรือไขมันในบ่อดักไขมัน กำจัดและซ่อมแซม บำรุงรักษาบ่อดักไขมันให้อยู่ในสภาพที่ใช้การได้ตามปกติข้อ ๙ผู้ใดขัดขวางการปฏิบัติหน้าที่ของเจ้าพนักงานท้องถิ่นหรือพนักงานเจ้าหน้าที่ในการปฏิบัติตามข้อ ๗ (๑)ต้องระวางโทษปรับไม่เกินหนึ่งพันบาทข้อ ๑๐ผู้ใดไม่ปฏิบัติตามคำสั่งของเจ้าพนักงานท้องถิ่นหรือพนักงานเจ้าหน้าที่ตามข้อ๗ (๒) ต้องระวางโทษปรับไม่เกินห้าร้อยบาทและเจ้าพนักงานท้องถิ่นอาจกำหนดให้เสียค่าปรับอีกไม่เกินวันละสองร้อยบาทนับแต่วันถัดจากวันครบกำหนดระยะเวลาที่เจ้าพนักงานท้องถิ่นหรือพนักงานเจ้าหน้าที่กำหนดให้ดำเนินการติดตั้งบ่อดักไขมันนั้นเป็นต้นไปจนกว่าจะได้ปฏิบัติให้ถูกต้องข้อ ๑๑ให้เจ้าพนักงานท้องถิ่นประกาศและประชาสัมพันธ์ให้ประชาชนทราบถึงการปฏิบัติตามเทศบัญญัตินี้ข้อ ๑๒ให้เจ้าพนักงานท้องถิ่นมีอำนาจในการพิจารณายกเว้นการปฏิบัติตามเทศบัญญัตินี้ตามความจำเป็นและเหมาะสมของอาคารและพื้นที่บางแห่งอาทิเช่น พื้นที่บนภูเขา พื้นที่เกษตรกรรมพื้นที่ในชนบท เป็นต้นข้อ ๑๓ให้นายกเทศมนตรีรักษาการตามเทศบัญญัตินี้และให้อำนาจออกประกาศหรือคำสั่งเพื่อปฏิบัติการเป็นไปตามเทศบัญญัตินี้ประกาศณ วันที่ ๑๐ มกราคม พ.ศ. ๒๕๕๑สุชาติบัวคำนายกเทศมนตรีตำบลไชยปราการปริยานุช/ผู้จัดทำ๑๔ตุลาคม ๒๕๕๒นันท์นภัสร์/ตรวจ๑๔ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๑๗ ง/หน้า ๗๐/๘ ตุลาคม ๒๕๕๒